عراق-ین باش ناظیری عادل عبدالمهدی سرعت‌لی و دییشه بیلن بیر آلترناتیو اولما‌دان حکومتین بوراخیلماسی‌نین غیری-مومکون اولدوغونو بیلدیریب.
عادل عبدالمهدی نوماییشچی‌لرین بوتون طلب‌لری‌نین قانونی اولدوغو، آنجاق حکومت ایستعفا وئرجگی تقدیرده پروبلئم‌لرین داها دا آغیرلاشاجاغی باره‌ده خبردارلیق ائدیب.
پایتاخت باغداددا کئچیریلن ناظیرلر کابینه ییغینجاغیندان سونرا تشکیل ائدیلن مطبوعات کنفرانسیندا باش ناظیر 1 اوکتبردان بری داوام ائدن حکومت علیهینه نوماییش‌لره موناسیبت بیل‌دیره‌رک دئییب: "باغداد باشدا اولماقلا اؤلکه‌نین مرکزی و گونئی بؤلگه‌لرینده نوماییش‌لر کئچیرن آکسیاچی‌لارین "حکومتین بوراخیلماسی" طلبی قانونا اویغون‌دور، آنجاق سرعت‌لی و دییشه بیلن بیر آلترناتیو اولما‌دان حکومتین ایستعفایا چیخماسی غیری-مومکون‌دور. حکومت ایستعفا وئررسه، اؤلکه‌ده داها بؤیوک تهلوکه‌لر اولا‌جاق، پروبلئم‌لر داها دا درین‌لشه‌جک و نیظام‌سیز بیر بوشلوق یارانا‌جاق. موقتی حکومتین صلاحیت‌لری‌نین محدود اولماسی بودجه‌نین تصدیق اولونماسی و معین اصلاحات‌لارین حیاتا کئچیریلمه‌سینه مانع اولور.
سیاسی پارتی لرین آلترناتیو شخص باره‌ده راضی‌لیق الده ائدرسه، وظیفه‌میزدن درحال ایستعفایا چیخماغا حاضیریق."
قئید ادک کی، اوکتبرین 1-دن پایتاخت باغداد و اؤلکه‌نین مرکزی و گونئی بؤلگه‌لرینده نوماییش‌لر باشلاییب. یاشاییش شرایطی‌نین پیسلشمه‌سی، ایش سیزلیگین آرتماسی، هابئله حکومت‌دکی یولسوزلوغا اعتراض ائدن خالق حکومت علیهینه شعارلار سسلن‌دیره‌رک ایستعفا طلب ائدیرلر.
بمت-نین یایدیغی معلوماتا گؤره، عراق-دا اوکتبرین 1-دن داوام ائدن نوماییش‌لرده 254 اعتراضچی حیاتینی ایتیریب، مین‌لرله آدام ایسه یارالانیب.
